CELEX: 62008TN0268
Language: da
Date: 2008-07-11 00:00:00
Title: Sag T-268/08: Sag anlagt den 11. juli 2008 — Land Burgenland mod Kommissionen

27.9.2008   
            
            
               DA
            
            
               Den Europæiske Unions Tidende
            
            
               C 247/14
            
         Sag anlagt den 11. juli 2008 — Land Burgenland mod Kommissionen
   (Sag T-268/08)
   (2008/C 247/27)
   Processprog: tysk
   Parter
   
      Sagsøger: Land Burgenland (ved Rechtsanwälte U. Soltész og C. Herbst)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning K(2008) 1625 endelig udg. af 30. april 2008 (nr. C 56/2006, ex NN 77/2006 — Privatisering af Bank Burgenland) annulleres i sin helhed i henhold til artikel 231, stk. 1, EF.
            
         
               —
            
            
               Kommissionen tilpligtes i henhold til artikel 87, stk. 1, i Rettens procesreglement at betale sagsøgerens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning K(2008) 1625 endelig udg. af 30. april 2008, hvorved Kommissionen har fastslået, at den statsstøtte, som Østrig under tilsidesættelse af artikel 88, stk. 3, EF har ydet forsikringsselskabet Grazer Wechselseitige Versicherung AG og GW Beteiligungserwerbs- und -verwaltungs-GmbH i forbindelse med privatiseringen af HYPO Bank Burgenland AG, er uforenelig med fællesmarkedet.
   Sagsøgeren har gjort følgende anbringender gældende til støtte for søgsmålet:
   
               —
            
            
               Kommissionen har anvendt artikel 87, stk. 1, EF urigtigt ved fastsættelsen af markedsprisen, eftersom der ikke består en pligt til at gennemføre en udbudsprocedure.
            
         
               —
            
            
               Kommissionen har anvendt artikel 87, stk. 1, EF urigtigt, idet den hidtidige kommissionspraksis er tilsidesat.
            
         
               —
            
            
               Kommissionen har anvendt artikel 87, stk. 1, EF urigtigt, eftersom en privat overdrager også skulle have truffet en afgørelse indeholdende en negativ prognose om det østrigske Finansmarkedstilsyns afgørelse vedrørende den bydende med det højeste bud.
            
         
               —
            
            
               Kommissionen har anvendt artikel 87, stk. 1, EF urigtigt, eftersom sagsøgeren var berettiget til at tage hensyn til hæftelsen for visse af den privatiserede banks forpligtelser ved afgørelsen om at acceptere det valgte bud.
            
         
               —
            
            
               Kommissionen har anvendt princippet om den private sælger forkert ved prøvelsen af, hvilken betydning hæftelsen havde for salgsafgørelsen.
            
         
               —
            
            
               Kommissionen har anvendt artikel 87, stk. 1, EF urigtigt, ved at anvende de bevisbyrderegler og dokumentationskrav, der gælder i en udbudsprocedure, ukorrekt.
            
         
               —
            
            
               Kommissionen har anvendt artikel 87, stk. 1, EF urigtigt, eftersom tilbuddet fra den bydende med det højeste bud ikke kan danne grundlag for fastlæggelsen af markedsværdien.
            
         
               —
            
            
               Kommissionen har anlagt en urigtig bedømmelse af den økonomiske værdi af den privatiserede banks udstedelser, samt
            
         
               —
            
            
               Kommissionen har anvendt artikel 87, stk. 1, EF urigtigt i forbindelse med konstateringen af, at der foreligger et element af støtte.